Певец (село)

Певец е село в Североизточна България. То се намира в община Търговище, област Търговище.

Селото е познато сред турските изселници с названието Aşık Ova (Ашъкова; в превод от турски „Долината на фолклорните певци“)

География 
Певец е село в Североизточна България, намира се между Търговище и Велики Преслав, на около 10 километра от двата града, край река Иреклик.

Много добри почвено-климатични условия за развитие на лозарство. В землището на селото се отглеждат фуражни култури, царевица и пшеница. Все още има площи, които не се обработват.

История 
Налице са археологически данни за селище, населявано през неолита, халколита и прехода към бронзовата епоха, разположено върху платото на 1,5 км западно от селото, на левия бряг на реката. Установени са 2 жилищни хоризонта.

В землището на съседното село Кралево (3 км отстояние от Певец) през 1979 г. е намерено тракийско златно съкровище – Кралевско съкровище, датирано между IV-III век пр.н.е.

Днес за коренното население на селото се смята, че е от така наречените ерлии или хърцои, тъй като използват някои специфични думи със славянски произход. Името „хърцои“ е свързвано предимно с името на старобългарското божество Хърс. Друга теория за понятието се свързва с факта, че са коренното население от полето – „Кърски сой“. В хрониките пише, че хърцоите са преки потомци на родовете последвали големия син на цар Владимир–Расате (Хръсате). Освен хърцои, етнографската група е наричана и ерлии, което означава „местни“ ( – място).

Според устните предания през османския период в селото се заселват турски семейства, които много тормозели местните жители. Затова местните хърцои станали недоверчиви към външни хора и новодошлите преселници в селото наричали „гелмета“ ( – „идва“). Характерно за певечани е и тяхната пестеливост, стигаща понякога и до скъперничество.

Църквата в село Певец 

СПОМЕНИ НА ИВАН ГАНЕВ ЙОРДАНОВ
Роден на 15.03.1922 г.-2012 г. с. Певец общ. Търговище

На 20.03.2008 г. по повод 150-годишнината от изграждането на църковния храм в село Певец Син на Ганьо Йорданов Тенев дългогодишен Питроп на църковния храм в с. Певец. Внук на Коджа Теньо – кмет на с. Певец през Турско. Един от първенците на селото. Патронът на храма е св. Георги Победоносец и патронният празник е на деня на покровителя – Гергьовден. През 1858 г. – била издигната внушителна за времето си здрава каменна сграда – църквата. История на с. Ашикьой (дн. Певец) – селото през Турско се е намирало в местността Коджа Тарлъ, което се е преместило след „Холерата“. Със събрани помощи от селото и околността трима души един, от които е Коджа Теньо (кмет) и още двама първенци единият е Васил Генчев (или Генчо Василев) отиват при русенския ваалия за документ (тескере) за разрешение да построят църквата. Разрешението е дадено и те започват градежа. Правят я на мястото на бившето училище (до читалището). Имало е останки от джамия. При градежа е имало спор за мястото между селяните и за това – денем се строяла от българи, а нощем турци я събаряли. Отиват втори път първенците и им разрешават да я построят в българската махала, където е на по-ниско място от турската. Тогава вече започва строежа с пълна сила. Строят я Майстори от Габровско с дялан камък от Кралевския Балкан. В градежа участват и турци и българи. Камбанарията е строена около 1900 г. От дарение на заможен певенчанин, който е платил и камбаната (дотогава е било клепало). По спомен Питропи са били: Гиньо Йорданов Георги Енчев Иван Танев Йорданов е бил счетоводител към общината и си спомня по повод преброяване през 1943 г., че с. Певец има 995 жители (от старци до деца), а 2009 г. – 130 по регистър.

През 2009 г. археолози започнаха проучване на църквата, според тях тя крие цяла съкровищница от оригиналните надписи на колоните и бронзовата църковна утвар, укрита в дълбок тайник.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Източници

Външни препратки 
 Сайт на селото
 Репортаж на БНТ
 Статия за Църквата

Села в област Търговище
Населени места в община Търговище